משה ברנשטיין (רב)

הרב משה ברנשטיין (תרנ"ב, 1892 - י"ח באב תשט"ז, 26 ביולי 1956) היה ר"מ בישיבת כנסת בית יצחק בקמניץ, ולאחר מכן מייסד וראש ישיבת קמניץ בירושלים.

ביוגרפיה
נולד בעיר לושה, מחוז מינסק שבבלארוס, לרב אברהם ברנשטיין, בנו של הרב משה ברנשטיין, רבה של לושה. למד בישיבת סלוצק אצל הרב איסר זלמן מלצר, ולאחר מכן בישיבת כנסת בית יצחק בסלובודקה אצל הרב ברוך בר ליבוביץ. נישא לנחמה, בתו של רבו הרב ליבוביץ. 

לאחר נישואיו כיהן כר"מ בישיבה בקוסובה, ובאותה תקופה למד בחברותא עם החזון איש. לאחר מכן שימש ר"מ בישיבה של חסידות קרלין בלונינץ. בשנות ה-30 התמנה על ידי חותנו כר"מ בישיבת בית יצחק ששכנה אז בקמניץ. כמו כן פתח כולל אברכים בקמניץ ועמד בראשו. עם פרוץ מלחמת העולם השנייה, נמלט לווילנה.

בחודש ניסן שנת תש"א (1941) עלה לארץ ישראל והתיישב בירושלים. יחד עם גיסו הרב יעקב משה ליבוביץ יסד בירושלים את ישיבת קמניץ ועמד בראשה עד פטירתו. עקב מצבו הרפואי שהה בשנה האחרונה לחייו בשווייץ. 

שני חתניו, הרב אשר ליכטשטיין והרב יצחק שיינר, מילאו את מקומו בראשות הישיבה.

הרב משה ברנשטיין נפטר ב-26 ביולי 1956 ונקבר בהר המנוחות.

ספרו
 דברי משה - שיעורים על מסכתות בבא קמא בבא מציעא ובבא בתרא

קישורים חיצוניים

הערות שוליים

ראשי ישיבה ליטאים במזרח אירופה
ראשי ישיבה ליטאים בישראל
ראשי ישיבה ליטאים בארץ ישראל
משפחת ברוך בר ליבוביץ
עולים במלחמת העולם השנייה
ישראלים שנולדו ב-1892
ישראלים שנפטרו ב-1956